Dorința de a vota, mai puternică decât Covid-19 pentru americani. Deși infectați, au mers la urne.
Votul e mai puternic decât coronavirusul, în Statele Unite. Recomandarea a fost ca bolnavii de Covid-19 să voteze prin corespondenţă. Cei care nu au primit buletinele de vot la timp au putut merge totuși la secţii. CDC: Votanţii au dreptul să voteze, chiar dacă sunt infectaţi sau în carantină.
Votul e mai puternic decât coronavirusul, în Statele Unite. Deşi recomandarea a fost ca bolnavii de Covid-19 să voteze prin corespondenţă,cei care nu au primit buletinele de vot la timp au putut merge totuși la secţii.Centrul pentru Prevenirea Bolilor le-a permis să meargă la urne, cu condiția să respecte anumite reguli. Americanii infectaţi au fost obligaţi să anunţe personalul din secţiile de votare că sunt purtători ai noului coronavirus. Desigur, au fost obligaţi să poarte mască, au stat la cel puţin doi metri distanță de alți oameni şi s-au spălat pe mâini înainte şi după vot. În plus, au fost obligați să stea cât mai puțin timp în interiorul secției de votare.